રાત ઢળી રહી હતી. આથમતી સાંજથી શરૂ થયેલા ઝરમર ફોરાનું જોર વધીને હવે વિકરાળ બની રહ્યું હતું. નિર્જન મૅક્લિન એસ્ટેટના છૂટાછવાયા મકાનો વચ્ચે ઘૂમરાતા ઠંડા પવનના સૂસવાટા, સમુદ્રની દિશાએથી લબકારા મારતા મોજાંઓનો પછડાટ, સડક પર વળ ખાતા કાળાડિબાંગ અંધારાને છેક પરસાળ સુધી તાણી લાવતી વાછટ, આવા તોફાની હવામાન વચ્ચે આ એકમાત્ર મકાનમાં જલતો બલ્બ… બારી, બારણાં વાસવાની સૂધ વગર બલ્બના ઉજાસ હેઠળ તંગ ચહેરે બેઠેલા આ બે જણ અને બેયની વચ્ચે ખુલ્લી ફાઈલમાંથી વછૂટી ગયેલી સમજણના સામા છેડે ભરમાવતા ફફડાટની કથા...